Partîya Maoîste ya Komunîste (MKP) ya HBDHyî  bi eşkerayîyêke bale ante Hemleya 'Ma do faşîzm birijnê, azadîye ser bivisnê' ser.
MKPyî da zanayene ke têna hêzo rêxistinkerde eşkeno faşîzm vindarno. MKPyî eşkera kerd ke  hemleya înan israrê şoriş û têkoşînî û averşîyayîşê şorişî ser o ronîyaye.
MKPyî ard ziwan ke HBDH pê pêro hêzanê xo do seba şorişî têkoşînê xo dewam bikero û waşt ke her kes dormeyê nê têkoşînî de wa bibo yew. Eşkerayîye de ame parekerdene ke ê armanc kenê faşîzm birijnê û têkoşînê vera faşîzmî xurtêr bikerê.
Eşkerayîye wina dewam kena: '' Kedkar û bindestî vera hêrişa bêalternatîf nîyê. Çareserîye çalakîyanê şorişgêran de ya. Vengdayîşê ma no yo ke ma do destûr nê ke faşîzm ameyoxê ma reş bikero. Hêzê ma esto ke ma faşîzm birijnê. Ma bibê yew, hêzê xo rêxistin bikerê û têkoşînê şorişî geş bikerê.''
